**Samling av bygningsarbeiderne i Oslo og Drammen**

Bygningsarbeidernes fagforening vil følge opp handlingsplanen fra tidligere år, med mål om å styrke fagforeningsmakten til bygningsarbeidere i og rundt Oslo. Derfor vil vi fortsette arbeidet for å samle bygningsarbeiderne i Oslo og Drammen i en felles fagforening. Tidligere samtaler med Fellesforbundet avd 601 og 614, har vist at det er grunnlag å samle krefter i en felles forening.

Det nye styret i avd 600 setter ned et forhandlingsutvalg som får i oppgave å komme fram til en sammenslåingsavtale med avd 601 og 614, som legges til grunn for en felles fagforening. En felles fagforening vil endelig vedtas på et eget stiftelses-årsmøte. Det er årsmøtet i Bygningsarbeidernes fagforening sin målsetting at denne prosessen sluttføres i løpet av 2023.